Su donu de su cantu
(Ulassai – 03/09/2003)

Su cantu rended gioia e allegria
Donu chi sa natura at predilettu
In d’ogni logu e festa in d’ogni trettu
Pone tottu sa zente in armonia

Pro cantare una bella poesia
Cheret sa mutta ch’andede a derettu
E si es predispostu s’intellettu
Tocca su chelu cun sa fantasia.

Su cantu est’unu e sas virtudes bellas
Chi bene est’inseridu in su folklore
Solu deve cantare chie at dotte.

Est bellu si esibidu est in sa notte
Candu brilla de luna su lugore
O sutta ‘e s’isplendore ‘e sas istellas.